La Federació Saguntina d'Associacions Veïnals presenta al Casal Jove la campanya "Civisme i mascotes"
04 de desembre 2015

El president de la Federació Saguntina d'associacions veïnals, José Girona, va presentar ahir la campanya amb la qual durant aquest nadal es pretén sensibilitzar a la ciutadania sobre les cures i responsabilitats derivades de tindre mascotes perquè estes gaudisquen de condicions de vida adequades; la campanya posa l'accent principalment en la recollida d'excrements així com en l'adopció com a mitjà per a salvar a animals i com a via alternativa a la compra de mascotes com a regal.

En la campanya col·laboren activament SOS Animals Sagunt i Propietari@s responsables, que han assessorat en l'elaboració de la mateixa, en la realització dels tríptics informatius i realitzant tallers i activitats de sensibilització. També col·laboren en la campanya, la Societat Anònima de Gestió i l'Ajuntament de Sagunt

El regidor de l'Equip de Govern, Guillermo Sampedro, va indicar que **“l'Ajuntament de Sagunt està preparant una campanya de sensibilització sobre el tema”** i va incidir en la necessitat de **“centrar-se en les activitats d'educació-sensibilització més que en les sancions administratives”.**

D'altra banda, Sonia Peris, secretària de l'associació Propietari@s responsables va indicar que **“des de l'associació proposem modificar l'ordenança municipal de convivència, ja que entenem que en alguns punts vulnera les llibertats dels amos dels gossos”.**

Per la seua banda, Lucía Castell, representant de SOS Animals Sagunt, va destacar la importància de **“sensibilitzar, des de la infància, a la població en general sobre la necessitat de cuidar adequadament de les mascotes i tenir un comportament cívic”.**

Durant la campanya està previst realitzar xarrades i tallers al CEIP Mediterrani i a l'IES María Moliner i una activitat/trobada d'entitats de protecció d'animals en la qual es realitzaran exhibicions canines.

  

*   [](http://www.facebook.com/sharer.php?u=https://aytosagunto.es/va/actualitat/la-federacio-saguntina-d-associacions-veinals-presenta-al-casal-jove-la-campanya-civisme-i-mascotes/ "Facebook")
*   [](http://twitter.com/share?url=https://aytosagunto.es/va/actualitat/la-federacio-saguntina-d-associacions-veinals-presenta-al-casal-jove-la-campanya-civisme-i-mascotes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-federacio-saguntina-d-associacions-veinals-presenta-al-casal-jove-la-campanya-civisme-i-mascotes/ "Linked In")
*   [](mailto:?body=https://aytosagunto.es/va/actualitat/la-federacio-saguntina-d-associacions-veinals-presenta-al-casal-jove-la-campanya-civisme-i-mascotes/)